***Trenčianska univerzita Alexandra Dubčeka v Trenčíne***

*Študentská 2, 911 50 Trenčín*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Zápisnica č. 1/2023**

**zo zasadnutia Vedeckej rady TnUAD v Trenčíne
zo dňa 18. decembra 2023**

**Prítomní**: podľa prezenčnej listiny a online prezenčnej listiny

***Program:***

1. **Otvorenie: Kontrola uznášaniaschopnosti VR TnUAD v Trenčíne**
2. **Voľba 2 skrutátorov pre aklamačné hlasovanie a 2 overovateľov zápisnice**
3. **Schválenie programu zasadnutia**
4. **Kontrola uznesení**
5. **Správa o vzdelávacej a vedeckovýskumnej činnosti TnUAD v Trenčíne za rok 2022**
6. **Výzva na predkladanie žiadostí o udelenie výskumného grantu pre mladých vedeckých pracovníkov TnUAD na rok 2024**
7. **Prerokovanie a schvaľovanie žiadosti o úpravu podkladov zosúladeného odboru habilitačného konania a inauguračného konania Strojárske technológie a materiály**
8. **Schválenie aktualizácie Štatútu udeľovania čestného titulu „doctor honoris causa“ na Trenčianskej univerzite Alexandra Dubčeka v Trenčíne**
9. **Rôzne**

**K bodu 1. Otvorenie**

Rokovanie Vedeckej rady Trenčianskej univerzity Alexandra Dubčeka v Trenčíne (ďalej VR TnUAD) otvoril a viedol doc. Ing. Jozef Habánik, PhD. – predseda VR TnUAD v Trenčíne a rektor TnUAD v Trenčíne, ktorý konštatoval, že rokovanie VR je uznášaniaschopné:

Počet členov VR oprávnených hlasovať 32

Počet prítomných a online členov VR oprávnených hlasovať 27(15 prezenčne /12 online)

**K bodu 2. Voľba 2 skrutátorov pre aklamačné hlasovanie a 2 overovateľov zápisnice**

Členovia vedeckej rady schválili na návrh predsedu VR TnUAD:

1. za skrutátorov k aklamačnému hlasovaniu:

 prof. Ing. Darina Ondrušová, PhD.

 doc. Ing. Robert Klement, PhD.

1. za overovateľov zápisnice:

prof. Ing. Dušan Galusek, DrSc.

doc. PhDr. Iveta Matišáková, PhD.

Výsledky hlasovania:

Počet prítomných členov VR oprávnených hlasovať 27

Počet členov VR, ktorí hlasovali za 27

Počet členov VR, ktorí hlasovali proti 0

Počet členov VR, ktorí sa zdržali hlasovania 0

**K bodu 3. Schválenie programu zasadnutia**

Predseda VR TnUAD v Trenčíne oboznámil prítomných členov s programom zasadnutia. K predloženému programu neboli vznesené pripomienky, ani návrhy na zmenu, resp. doplnenie.

Výsledky hlasovania:

Počet prítomných členov VR oprávnených hlasovať 27

Počet členov VR, ktorí hlasovali za 25

Počet členov VR, ktorí hlasovali proti 0

Počet členov VR, ktorí sa zdržali hlasovania 2

 *Uznesenie VR – 1/1/2023*

*VR TnUAD v Trenčíne schválila bez pripomienok a návrhov na zmenu a doplnenie predložený program zasadnutia.*

**K bodu 4. Kontrola plnenia uznesení**

Kontrolu plnenia uznesení z ostatnej VR TnUAD vykonal predseda VR TnUAD. Skonštatoval, že uznesenia predchádzajúcich zasadnutí sú splnené.

**K bodu 5. Správa o vzdelávacej a vedeckovýskumnej činnosti TnUAD v Trenčíne za rok 2022**

Výsledky hlasovania:

Počet prítomných členov VR oprávnených hlasovať 27

Počet členov VR, ktorí hlasovali za 27

Počet členov VR, ktorí hlasovali proti 0

Počet členov VR, ktorí sa zdržali hlasovania 0

Dr.h.c. Ing. Jaroslav Holeček, PhD. požiadal o vysvetlenie textu správy na strane 6, kde je uvedený 90,6% -ný podiel uchádzačov o tretí stupeň štúdia, ktorí získali vzdelanie v zahraničí.

*Uznesenie VR – 2/1/2023*

*VR TnUAD v Trenčíne schválila Správu o vzdelávacej a vedeckovýskumnej činnosti TnUAD v Trenčíne za rok 2022.*

**K bodu 6.Výzva na predkladanie žiadostí o udelenie výskumného grantu pre mladých vedeckých pracovníkov TnUAD na rok 2024**

Nakoľko materiály k rokovaniu o tomto bode boli členom VR TnUAD predložené len tesne pred začiatkom VR, predseda VR oznámil, že hlasovanie o tomto bode bude uskutočnené per rollam do konca kalendárneho roka, po zaslaní podkladov členom VR TnUAD na pripomienkovanie.

P. prof. RNDr. Pavol Šajgalík, DrSc. položil otázku, či je predkladaná výzva otvorená aj pre študentov z iných univerzít, alebo len pre študentov TnUAD.

*Uznesenie VR – 3/1/2023*

*VR TnUAD v Trenčíne posunula hlasovanie o Výzve na predkladanie žiadostí o udelenie výskumného grantu pre mladých vedeckých pracovníkov TnUAD na rok 2024 per rollam do konca tohto roka.*

**K bodu 7. Prerokovanie a schvaľovanie žiadosti o úpravu podkladov zosúladeného odboru habilitačného konania a inauguračného konania Strojárske technológie a materiály**

Výsledky hlasovania:
Počet prítomných členov VR oprávnených hlasovať 27

Počet členov VR, ktorí hlasovali za 26

Počet členov VR, ktorí hlasovali proti 0

Počet členov VR, ktorí sa zdržali hlasovania 1

*Uznesenie VR – 4/2/2023*

*VR TnUAD v Trenčíne schválila Žiadosť o úpravu podkladov zosúladeného odboru habilitačného konania a inauguračného konania Strojárske technológie a materiály.*

**K bodu 8. Schválenie aktualizácie Štatútu udeľovania čestného titulu „doctor honoris causa“ na Trenčianskej univerzite Alexandra Dubčeka v Trenčíne**

Výsledky hlasovania:

Počet prítomných členov VR oprávnených hlasovať 27

Počet členov VR, ktorí hlasovali za 27

Počet členov VR, ktorí hlasovali proti 0

Počet členov VR, ktorí sa zdržali hlasovania 0

*Uznesenie VR – 5/1/2023*

*VR TnUAD v Trenčíne schválila aktualizáciu Štatútu udeľovania čestného titulu „doctor honoris causa“ na Trenčianskej univerzite Alexandra Dubčeka v Trenčíne.*

**K bodu 9. Rôzne**

* **Návrh na schválenie školiteľa z partnerskej inštitúcie FunGlass (CEITEC VUT Brno) a školiteľov z centra FunGlass pre PhD. štúdium v študijnom programe „Anorganické technológie a nekovové materiály“ v rámci dohody o štúdiu pod dvojitým vedením – prof. RNDr. Karel Maca, PhD.; (Scopus: 100 dokumentov, H-index 28); RNDr. Eva Vidomanová, PhD. (Scopus: 15 dokumentov, H-index 8); Dr. Kamalan Kirubaharan (Scopus: 56 dokumentov, H-index 13); Dr. Orhan Sisman (Scopus: 11 dokumentov, H-index 6)**

Výsledky hlasovania:
Počet prítomných členov VR oprávnených hlasovať 27

Počet členov VR, ktorí hlasovali za 26

Počet členov VR, ktorí hlasovali proti 0

Počet členov VR, ktorí sa zdržali hlasovania 1

*Uznesenie VR – 6/1/2023*

*VR TnUAD v Trenčíne schválila Návrh na školiteľov pre PhD. štúdium (FunGlass).*

* Predseda VR TnUAD prítomných členov informoval, že TnUAD minulý týždeň prešla hodnotením pracovnou skupinou pre Vnútorný systém zabezpečenia a hodnotenia kvality vysokoškolského vzdelávania. Výsledky tohto hodnotenia budú členom VR TnUAD prezentované po ich doručení na univerzitu.

V Trenčíne, 18.decembra 2023

Zapísala:

Ing. Marta Jamborová

Overili:

prof. Ing. Dušan Galusek, DrSc.

doc. PhDr. Iveta Matišáková, PhD.